### Beslutningstema

Det skal i denne sag besluttes, om Tønder Kommune, alene eller sammen med andre kommuner, vil ansøge om at blive vært for KIMO's internationale sekretariat pr. 1. januar 2025.

### Historik

KIMO blev grundlagt som Kommunernes Internationale MiljøOrganisation (Local Authorities International Environmental Organization) i Esbjerg den 22. august 1990. De første medstiftende medlemmer af KIMO var Grampian Region Council og [adresse] Islands Council i [adresse], Esbjerg i [adresse] og Vågsøy i [adresse]. I dag har KIMO over 80 medlemskommuner i [adresse], [adresse], [adresse], [adresse], [adresse] og [adresse] og dens mission er at skabe synergi mellem lokale myndigheder, forhindre forurening og beskytte, bevare og forbedre hav- og kystmiljøet i det nordøstlige [adresse] og [adresse].

KIMO repræsenterer kystkommunernes interesser med en stærk stemme og påvirker internationale organisationer i deres beslutningsprocesser, udvikler og deltager i projekter som skaber resultater, skaber muligheder for at udveksle viden og erfaringer i netværk og deler nyheder og udvikling inden for international lovgivning blandt medlemmer i netværket.

KIMOs medlemmer arbejder på at finde, implementere og dele positive "best-practice" løsninger. I KIMO tror man på, gennem et bredt samarbejde med interessenter og det omgivende samfund, at kunne tackle de mest presserende udfordringer som havmiljøet står over for. Sammen udgør KIMO en stærk stemme, der påvirker beslutningstagere på regionalt, nationalt og internationalt niveau.

KIMO Danmark har i alt 19 medlemskommuner:

Varde Kommune (formand Thomas Bruun og netværkskoordinator Jonathan Thorsen), Slagelse Kommune, Aalborg Kommune, Esbjerg Kommune, Fanø Kommune, Frederikshavn Kommune, [adresse], Holstebro Kommune, Hjørring Kommune, Jammerbugt Kommune, Køge Kommune, Lemvig Kommune, Norddjurs Kommune, Nyborg Kommune, Ringkøbing-Skjern Kommune, [adresse], Thisted Kommune, Tønder Kommune og Vordingborg Kommune.

### Sagsfremstilling

Tønder Kommune tilkendegav den 15. august 2024 overfor KIMO international, at kommunen kunne være interesseret i at blive sekretariatskommune.

Såfremt kommunen ønsker at komme i betragtning skal der indgives en officiel ansøgning, senest ultimo september 2024.

Forvaltningen har modtaget informationsmateriale om værtsrollen, og i den forbindelse den økonomi, der følger med.

KIMO International betaler årligt 87.800 EUR (ca. 654.000 kr.) til at drive sekretariatet. Derudover betaler KIMO International årligt 14.000 EUR (ca. 104.000 kr.) til at vedligeholde hjemmesiden og til at holde social media ajour.

Det er oplyst, at der i det nuværende sekretariat er beskæftiget, hvad der svarer til ca. 2 ÅV.

På denne baggrund er det forvaltningens vurdering, at der ikke kan skabes en omkostningsneutral model for et sekretariat, da beløbene ikke harmonerer med det danske lønningsniveau og den indsats som skønnes nødvendig for at løfte opgaven.

Tønder Kommune vil således skulle betale for at være sekretariatskommune.

Forvaltningen står endvidere overfor at skulle implementere Akutpakken og Trepartsaftalen, hvilket vil medføre et øget ressourceforbrug, der ikke forventes fuldt finansieret af staten.

Det er forvaltningens vurdering, at selve opgaveporteføljen og emnefelterne, der knytter sig til KIMO, har en række snitflader til de opgaver, som følger af Akutpakken og Trepartsaftalen. Der tænkes her navnligt på arbejdes i Vandoplandsstyregrupperne (VOS) og Kystandvandrådet.

I KIMO sammenhænge vil kommunen skulle facilitere påvirkning af meningsdannere, beslutningstagere mm., hvorimod kommunen i henhold til Akutpakken og Trepartsaftalen optræder som forvaltningsmyndighed. Forvaltningen vurderer på den baggrund, at kommunen har en mere direkte indflydelse på arbejdet, end vi kan opnå i KIMO sammenhæng.

VOS [adresse] har til opgave, at koordinere udtagningen af landbrugsarealer til lavbunds- og kvælstof-vådområdeprojekter. VOS’erne skal sikre fremdrift i opgaven i forhold til det indsatsbehov, der står i de statslige Vandområdeplaner.
Kystvandrådet for [adresse] består af Tønder, Fanø, Esbjerg og [adresse] samt Jysk Landboforening, Jysk Landbrug, spiras, [adresse], Sønderjyske Vandløb samt interesseorganisationerne [adresse], Danmarks Sportsfiskerforbund, Danmarks Naturfredningsforening, Dansk Ornitologisk Forening og Friluftsrådet. Rådet skal sikre det gode kystvandmiljø og skal afsøge nye veje til at opfylde EU’s vandrammedirektiv og skabe et sundt vandmiljø i [adresse]. [adresse] har med sine særlige tidevandsforhold en helt unik natur- og kulturhistorie, som vi deler med [adresse] og [adresse]. Derfor skal Kystvandrådet også indsamle viden om den fælles påvirkning af vandmiljøet. Aftale om akutpakke til forbedring af vandmiljøet af 8. maj 2024 sikrer kystvandrådets virke og fremdrift i årene 2024-2027.

### Økonomi

Udgiften til driften i dag er ukendt, men der vil tilgår sekretariatskommunen ca. 650.000 kr., hvilket ikke skønnes at dække omkostningerne, der er forbundet med driften.

Tønder Kommune betaler godt 36.000 kr. årligt for medlemskabet af KIMO.

### Indstilling Direktøren for Teknik/Miljø, Service og Beskæftigelse indstiller,

|  |  |
| --- | --- |
| at | Tønder Kommune ikke fortsætter ansøgningsprocessen om at blive vært for sekretariatet for KIMO International. |

### Beslutning

Indstillingen godkendt.

Lennarth Svendsen deltog ikke i mødet.